সোনাইরা এখন ভীষণ সুখী! শুধু সংসারে একটি সন্তান এলেই ষোলোকলা পূর্ণ হয়! ফেসবুকে ওদের ছবিগুলো দেখে রাজন্য জ্বলেপুড়ে মরে! তাও জয়দীপের সাথে মিউচুয়াল ফ্রেন্ডশিপ আছে বলেই দেখতে পায়! সোনাই অনেকবার ওকে ফ্রেন্ড রিকোয়েস্ট পাঠিয়েছিল — একসেপ্ট করেনি রাজন্য! এই নিয়ে কতবার অনুযোগ করেছে সোনাই! রাজন্য এড়িয়ে গেছে! গতবারে যখন ওরা কলকাতায় এসেছিল, সোনাই সরাসরি জিজ্ঞাসা করেছিল ওকে — "এই, তুই আমার ফ্রেন্ড রিকোয়েস্ট একসেপ্ট করিস না কেন বল তো?"